Paziņojums īpašniekiem.


2026.gadā nepieciešams kopīgi izlemt trīs jautājumus.
1. Zemes iegāde no Rīgas pilsētas;
2. Izmaiņas statūtos;
3. Sabiedrības valde nākamiem 5 gadiem.

Priekšvārds
Individuālo laivu garāžu kooperatīvā sabiedrība "ČAIKA" (turpmāk Čaika) ir juridiskā persona, kurai pieder ēkas, būves un 114/55577 domājamās daļas no zemes. Atlikušās domājamās daļas pieder Rīgas pilsētai un neliela daļa privātpersonām. 

2024.gadā Saeima pieņēma grozījumus Nekustamā īpašuma valsts kadastra likumā kurā noteica ka Valsts zemes dienestam jāaprēķina un jāreģistrē divas spēkā esošas kadastrālās vērtības. Fiskālo kadastrālo vērtību izmanto nodokļu, valsts nodevu maksājumiem un universālo izmanto lai aprēķinātu maksu par zemes likumisko lietošanu (nomu) un citiem aprēķiniem.

Visa zemesgabala fiskālā kadastrālā vērtība 404’832,- eiro, universālā kadastrālā vērtība 801’526,- eiro. Attiecīgi nomas maksu no 2025.gada aprēķina no universālās kadastrālās vērtības 801’526.
Papildus apstākļi Satversmes tiesa ir 2023. un 2025.gadā lēmusi ka likumiskās lietošanas maksas apmēra griesti ir neatbilstoši Satversmei un Saeimai līdz 01.01.2027 jāpieņem jauns regulējums.

Papildus jāņem vērā ka zemes noma neparedz atlīdzināt izdevumus par ieguldījumiem vai uzlabojumiem, attiecīgi, jebkuri ieguldījumi zemē (stāvvietas izbūve, pieslēgšanās pilsētas kanalizācijai) netiks kompensēti, kas principā liedz attīstīt teritoriju.

Ņemot vērā izveidojušos apstākļus, lai noskaidrotu zemes cenu valde ierosināja zemes atsavināšanu (izpirkšanu), esam saņēmuši atbildi ka Rīgas pilsētas domājamās daļas zemes gabala Čaika piedāvā iegādāties par 793’805,60 eiro. Reģistrējot zemi Čaika īpašumā papildus nepieciešami 15889,61 eiro valsts un kancelejas nodevu samaksai. Attiecīgi kopējie izdevumi 809695,21 eiro.


Pilsētas piedāvājums:
1. Iegādāties uzreiz samaksājot 793’805,60 eiro un izbeigt nomas līgumu. (+ 15889,61 eiro valsts un kancelejas nodeva).

2. Pārskaitīt 10% un atlikušo summu samaksāt 5 gadu laikā ar kvartāla maksājumu kam pieskaitīti procenti, no aprēķina gada procents 6% no nenomaksātās summas. Nomas attiecības visu šo 5 gadu laikā turpinās.
(Aptuvenā summa ko pirmo 2 gadu laikā jāmaksā katru ceturksni ir 47’000 līdz 43’000 neskaitot nomas maksu. Kopējais procentu maksājums ir aptuveni 112’251,93 no tiem 70728,08 tiek samaksāts pirmo 2 gadu laikā)

Citi risinājumi:
3. Formēt hipotekāro kredītu bankā.
4. Divu gadu laikā savākt nepieciešamo summu sadalot to 4 maksājumos. Ierosināt atkārotu zemes iegādi. Šajā gadījumā tiks veikta atkārtota zemes novērtēšana. Cena var mainīties.

5. Atteikties no zemes iegādes un turpināt maksāt pilsētai nomas maksu.

Citi saņemtie piedāvājumi
A. Noteikt iemaksas atbilstoši laivu garāžu aktuālai platībai.
Ieviešanu var veikt tikai attiecībā uz zem garāžām atrodošos zemes daļas platību, jo pārējo teritoriju biedri var izmantot neatkarīgi no garāžas platības. Ņemot vērā ka zeme zem garāžām ir mazākā zemes daļa, vairums garāžu ir aptuveni vienādas pēc platības, maksa būtiski nemainīsies nospiedoši lielākajai daļai. Pie tam lai īstenotu šādu priekšlikumu nepieciešama garāžu platību aktualizācija. Attiecīgi vairāk nāktos maksāt ne tikai tiem, kuriem vēsturiski garāžas ir lielākas platības ziņā, bet arī tiem kuri pagarinājuši garāžu sienas līdz jumta malai. Vairākuma nebūtiskais ietaupījums neatsvērs īstenošanā ieguldīto laiku un līdzekļus.


B. Sadalīt garāžas atsevišķos nedzīvojamo telpu īpašumos un katrs rīkojas pēc saviem ieskatiem. Lai īstenotu šo priekšlikumu nepieciešama ¾ piekrišana. Neskaitot kopējās izmaksas, paredzamos sarežģījumus apsaimniekošanā, kārtības nodrošināšanā un paredzamo teritorijas attīstības neiespējamību, garāžu boksi tiks apsekoti klātienē, individuāli uzmērīti un konstatētas tajos veiktās pārbūves. Principā būtiski mainās teritorijas un kopīpašuma uzturēšana un uzlabošana. Piemēram uz 2026,gada augustu viena no personām kura saņēma mantojumā īpašumā noformētu garāžu nelieto to, neuzskata par nepieciešamu piedalīties kopīpašuma uzturēšanā un apsaimniekošanā. Ieinteresētību teritorijas uzlabošanā un attīstībā var minēt.
Papildus informācija, nesen Laivu garāžu kooperatīvā Nāra (Teika) beidzās tiesas process un jaunais īpašnieks zaudēja iegādāto zemi, kura bija jau nostiprināta Zemesgrāmatā, jo kaimiņš izmantoja pirmpirkuma tiesības.


Valdes viedoklis.
Veicot pārrunas par iespējamo zemes iegādi ar biedriem kuri bija ieradušies samaksāt biedru naudu tika saņemta informācija ka lielai daļai uzreiz veikt visu summu vienā maksājumā būs apgrūtinoši. Attiecīgi pilsētas norādītajos termiņos piedāvājuma nosacījumi nav izpildāmi.

Ņemot vērā Čaika biedru gada biedru naudas maksāšanas paradumus valde uzskata ka risinājumi kuri uzliek par pienākumu veikt konkrētus maksājumus konkrētā laika posmā (2. un 3.) ir saistīti ar pārāk lielu risku. Pie tam Rīgas pilsētas piedāvājuma (sadalīt maksu turpinot nomu un maksājot 6% gada maksu no nesamaksātās summas) vienīgais ieguvums ir cenas fiksācija.

Iespēja zemes iegādei nepieciešamos līdzekļus savākt divu gadu laikā, sadalot biedriem maksājumu 4 daļās un atgriezties pie sarunām ar pilsētu par zemes izpirkšanu šķiet saprātīgākais risinājums. Tas dotu biedriem iespēju veikt maksājumus dalīti, kā arī valdei būtu iespējas kontrolēt šos procesus un ziņot biedriem par rezultātiem.

Ieguvumi.
Ņemot vērā sadārdzinājumu un izdevumu pieaugumu pēdējos gadus nav izdevies turpināt veidot uzkrājumu un tas ir samazinājies. Uz doto brīdi tas ir septembris 2026.gads aprēķinos izmantojot kopējo kadastrālo vērtību nomas maksa ir aptuveni 32’000 Eiro gadā, savukārt zemes nodoklis būtu 6’000,-, tas pēc šis dienas aprēķiniem Čaika, nemainot biedru naudas apmēru, varētu gadā uzkrāt vairāk par 20 000 eiro, ko izmantot kooperatīvam nepieciešamām lietām.

1. Zemes iegāde no Rīgas pilsētas;

Čaika īpašnieku būtiskākā izšķiršanās
1. iegādāties zemi no pilsētas
Ja ¾ no Čaika īpašniekiem (biedriem) kopsapulcē nepiekrīt, turpinās zemes noma

Neatkarīgi no paju skaita biedram ir viena balss.
Balss tiesības ir tikai tiem biedriem kuriem nav parādu.
Biedrs savu balsi var nodot iepriekš (papīra formā, elektroniski) 

2. Lai varētu savākt līdzekļus priekšlikums Statūtos mainīt pajas nominālu, no 7 eiro un 13 centi uz 2000,- eiro.
Noteikt ka biedriem jāveic iemaksas par vienu paju sekojoši līdz 2027.gada 31.jūnijam 500,- līdz 2027.gada 31.decembrim 500,-, līdz 2028.gada 31.jūnijam 500,-, līdz 2028.gada 31.decembrim 492,87. (Izmaiņām statūtos nepieciešams lai par nobalso ¾ no klātesošajiem biedriem.)


2. Izmaiņas statūtos;

Izmaiņas statūtos (pielikumā)


3. Sabiedrības valde nākamiem 5 gadiem.

Esošai valdei (Georgijs Gurēvičs, Kaspars Zvaigzne, Igors Bočkarevs, Roberts Šeņins) beidzas pilnvaru termiņš.

Ja Čaika biedri izsaka uzticību valde esošā sastāvā var turpināt darbu līdz nākamā termiņa beigām.

Ja ir piedāvājums, lūdzam iesniegt priekšlikumus par citu valdi lai esošā varētu informēt biedrus un izvirzīt balsošanai, jo biedru kopsapulce var pieņemt lēmumus tikai tajos darba kārtības jautājumos, kuri iepriekš iekļauti paziņojumā.



Lūdzam Čaika īpašniekus nopietni pārdomāt šos jautājumus jo tie ir saistīti ar Čaika tālāko darbību un attīstību. Par kopsapulci informācija sekos.

Informācija par kopsapulci sekos.

Pievienojam atbildes no Rīgas pilsētas, Vērtējumu un Valsts Zemes dienesta kurā interesējāmies par kadastrālo vērtību.
